ශ්‍රී ලංකා
ප්‍රජාතාන්ත්‍රික සමාජවාදී ජනරජයේ
පාර්ලිමේන්තුව
1987 අංක 9 දරන පිරිවැටුම් බදු
(සංශෝධන) පනත

[සහතිකය සටහන් කළේ 1987 මාර්තු මස 06 වන දින )
ආණ්ඩුවේ නියමය පරිදි මුද්‍රණය කරන ලදී.
1987 මාර්තු මස 06 වැනි දින ශ්‍රී ලංකා ප්‍රජාතාන්ත්‍රික සමාජවාදී ජනරජයේ
ගැසට් පත්‍රයෙ II වැනි
කොටසේ අතිරේකයක් වශයෙන් පළ කරන ලදී.

1987 අංක 9 දරන පිරිවැටුම් බදු (සංශෝධන) පනත
1981 අංක 69 දරන පිරිවැටුම් බදු පනත සංශෝධනය කිරීම සඳහා වූ
පනතකි.

ශ්‍රී ලංකා ප්‍රජාතාන්ත්‍රික සමාජවාදී ජනරජයේ පාර්ලිමේන්තුව
විසින් මෙසේ පනවනු ලැබේ:-

1. මේ පනත 1987 අංක 9 දරන පිරිවැටුම් බදු (සංශෝධන)
පනත යනුවෙන් හඳුන්වනු ලැබේ.

2. (මෙහි මින් මතු " ප්‍රධාන ප්‍රඥප්තිය " යනුවෙන් සඳහන්
කරනු ලබන) 1981 අංක 69 දරන පිරිවැටුම් බදු පනතේ 5 වන
වගන්තියේ අන්තිමට පහත දැක්වෙන උපවගන්තිය එකතු කිරී
මෙන් ඒ වගන්තිය මෙයින් සංශෝධනය කරනු ලැබේ :-

"(4 ) යම් කාර්තුවක් සඳහා ව්‍යාපාරයක පිරිවැටුම් නිසැක
වශයෙන් දැන ගැනීමේ දී කලින් කාර්තුවක් සඳහා ඒ ව්‍යාපාරයේ
පිරිවැටුමෙහි ඇතුළත් කරනු ලැබ ඇත්තා වූ ද සහ ඒ සම්බන්ධ
යෙන් වූ පිරිවැටුම් බද්ද ගෙවනු ලැබ ඇත්තා වූ මුදලක් වන ඒ
කාර්තුව තුළ බොල් ණයක් වී ඇත්තා වූ ඒ ව්‍යාපාරය විසින් දරන
ලද යම් බොල් ණයකට සමාන මුදලක් අඩු කරනු ලැබිය යුතු ය.
එසේ වුවද බොල් ණයක් සම්බන්ධයෙන් මේ උපවගන්තිය
යටතේ කලින් අඩු කරනු ලැබූ මුදලක් වෙනුවෙන් ඒ ව්‍යාපාරය
විසින් භාරගනු ලැබූ යම් මුදලක් ඒ මුදල් භාරගනු ලැබුවේ යම්
කාර්තුවක දී ද ඒ කාර්තුව සඳහා වූ ඒ ව්‍යාපාරයේ චරිවැටුමෙහි
ඇතුළත් කරනු ලැබිය යුතු ය.''

3. ප්‍රධාන ප්‍රඥප්තියේ 6 වන වගන්තිය මෙයින් ඉවත් කරනු ප්‍රඥප්තියේ
ලබන අතර ඒ වෙනුවට පහත දැක්වෙන වගන්තිය ආදේශ කරනු
ලැබේ:

6. 3 වන වගන්තියේ හෝ 10 වන වගන්තියෙ
කාර්ය සඳහා ව්‍යාපාරයක පිරිවැටුම තීරණය
කිරීමේ දී -

(අ) තැනැත්තකු විසින්, එකම ස්ථානයක හෝ
වෙනස් ස්ථානවල පවත්වා ගෙන යනු
ලබන සමාන ස්වභාවයක ව්‍යාපාර එක්
ව්‍යාපාරයක් සේ සලකනු ලැබිය යුතු ය;
තවද

(ආ) එකම තැනැත්තා විසින් එක්
ස්ථානයක පවත්වාගෙන යනු ලබන වෙනස් ව්‍යාපාර
එක් ව්‍යාපාරයක් සේ සලකනු ලැබිය
යුතුය.".

4. ප්‍රධාන ප්‍රඥප්තියේ 7 වන වගන්තියේ (4) වන උපවගන්
තියේ " ස්වභාවය අනුව නිශ්චය කරනු
වෙනුවට " ස්වභාවය අනුව අමාත්‍යවරයා
ලැබීම ද " යන වචන ආදේශ කිරීමෙන්
සංශෝධනය කරනු ලැබේ.

5. ප්‍රධාන ප්‍රඥප්තියේ 9 වන වගන්තියේ අන්තිමට පහත දැක්
වෙන උපවගන්ති එකතු කිරීමෙන් ඒ වගන්තිය මෙයින් සංශෝ
ධනය කරනු ලැබේ :-

“ (9) (2) වන උපවගන්තිය යටතේ තක්සේරුකරුවකු
විසින් යම් තැනැත්තකුට දෙන ලද දැන්වීමක නියමයන්
කටයුතු කිරීමට ඔහු පැහැර හරින අවස් ථාවක, කොමසාරිස්
ජනරාල් වරයා විසින්, ලිඛිත දැන්වීමක් මගින් -

(අ) ඒ තැනැත්තා මත රුපියල් පන් දහසක් නොඉක්මවන
දණ්ඩනයක් පැනවිය හැකි ය; තවද

(ආ)(i) ඒ දඩ ගෙවීමට; සහ
(ii) තක්සේ රුකරු විසින් ඒ තැනැත්තාට දෙන ලද දැන්වී
මෙහි සඳහන් වන වාර්තාව කොමසාරිස් ජනරාල්
වරයාගේ දැන්වීමෙහි සඳහන් යම් කාලයක් ඇතුළත
සැපයීමට
ඒ තැනැත්තාට නියම කළ හැකිය. ".

(40) යම් තැනැත්තකු විසින් වාර්තාවක් සැපයීම පැහැරහැරී
ට හේතුව තම පාලනයෙන් බාහිර වූ අවස් ථානගත කරුණු නිසා
බවට සහ දණ්ඩනය නියම කිරීමෙන් පසුව තමා විසින් ඒ
වාර්තාව සපයා ඇති බවට කොමසාරිස් ජනරාල්වරයා සෑහීමට
පත්වන පරිදි ඒ තැනැත්තා වෙත ඔප්පු කරනු ලැබුවහොත්, මේ
වගන්තිය යටතේ ඒ තැනැතතා වෙත නියම කරන ලද යම්
දණ්ඩනයක් කොමසාරිස් ජනරාල්වරයා විසින් අඩු කරනු ලැබීය
හැකි ය; නැතහොත් අත හරිනු ලැබිය හැකි ය.

(11) (9) වන උපවගන්තිය යටතේ යම් තැනැත්තකුට
දණ්ඩනයක් නියම කරනු ලැබී ඇති අවස්ථාවක, ඒ දැන්වීමට
අදාළව 53 වන වගන්තිය යටතේ වරදක් සඳහා වූ අපරාධ
චෝදනාවකට ඒ තැනැත්තා යටත් නොවිය යුතු ය.".

6. ප්‍රධාන ප්‍රඥප්තියේ 12 වන වගන්තියේ (1) වන උපවගන්
තිය ඉවත් කොට ඒ වෙනුවට පහත දැක්වෙන උපවගන්තිය ආදේශ
කිරීමෙන් ඒ වගන්තිය මෙයින් සංශෝධනය කරනු ලැබේ:-

'' (1) මේ පනතේ කුමක් සඳහන් වුටද ( 8 වන වගන්තියේ
අර්ථානුකූලව බැහැර කරන ලද දෙයක් නොවන්නා වූ) ශ්‍රී ලංකා
වෙන් පිටත දී සාදන ලද යම් භාණ්ඩයක් ආනයනය කරන සෑම
තැනැත්තකු ගෙන්ම, යම් කාර්තුවක් සඳහා ඒ තැනැත්තාගේ
පිරිවැටුම 3 වන වගන්තියේ සඳහන් මුදලට වඩා අඩු වුවද, නුවුවද,7
වන වගන්තිය යටතේ අමාත්‍යවරයා විසින් නියම කරනු ලබන අනු
ප්‍රමාණ අනුව ඔහුගේ පිරිවැටුම සම්බන්ධයෙන් පිරිවැටුම් බද දක්
අයකරනු ලැබිය යුතු අතර, ඒ පිරිවැටුම් බද්ද ප්‍රධාන රේගු අයකැමි
විසින් එකතු කළ යුතුය. මේ වගන්තිය යටතේ පනවනු ලබන
බද්ද රේගු ආඥාපනත යටතේ පනවනු ලබන වෙනත් යම්
බද්දකට තීරු ගාස්තුවකට හෝ ගාස්තුවකට අමතරව විය
යුතු ස".

7. ප්‍රධාන ප්‍රඥප්තියේ 13 වන වගන්තියේ " යම් තැනැත්තකු
ගෙන් " යන වචන සිට " එම කාර්තුව සඳහා බද්ද ගෙවීමට අපොහො
සත් වන විටක " යන වචන තෙක් වූ සියලු වචන ඉවත්කොට ඒ
වෙනුවට පහත දැක්වෙන කොටස ආදේශ කිරීමෙන් ඒ වගන්තිය
මෙයින් සංශෝධනය කරනු ලැබේ:-

" තක් සේ රුකරුවකුගේ මතය අනුව යම් තැනැත්තකුගේ
පිරිවැටුම් බදු අයකර ගත යුතු වන්නේද ඒ තැනැත්තා විසින්
9 වන වගන්තිය යටතේ වාර්තාවක් සැපයීම සහ ඒ කාර්තුව
සඳහා බද්ද ගෙවීම පැහැර හරින අවස් ථාවක. ".

8. ප්‍රධාන ප්‍රඥාපති 17 වන වගන්තිය පහත දැක්වෙන පරිදි ප්‍රධාන ප්‍රඥප්තියේ
මෙයින් සංශෝධනය කරනු ලැබේ :-

(1) ඒවගන්තියේ (1) වන උපවගන තියෙහි මේ පනතින් ඒ
තැනැත්තා වත නියම කරන ලද යම් දණ්ඩනයක් සමග
ඒ තක්සේරුව මගින, හෝ අතිරේක තක් සේ රුව මඟින්
අයකරන ලද පිරිවැටුම් බද්ද ගෙවිය යුතුය. '' යන වචන
ඉවත් කොට ඒ වෙනුවට පහත දැක්වෙන කොටස ආදේශ
කිරීමෙන් :-

'' ඒ අභියාචනය තීරණය කරනු ලබන තෙක්, පිරිවැටුම්
බද්ද හෝ එහි යම් කොටසක්, හෝ ගෙවීම කල් තබනු
ලැබිය යුතු බවට කොමසාරිස් ජනරාල් වරයා විසින් නියම
කරනු ලැබුව හොත් මිස, මේ පනතින් ඒ තැනැත්තා වෙත
නියම කරන ලද යම් දණ්ඩනයක් සමග ඒ තක්සේරුව
මගින් හෝ අතිරේක තක්සේරුව මගින් අය කරන ලද
පිරිවැටුම් බද්ද ගෙවිය යුතුය. ඒ නියමය කරනු ලැබූ විට
කල් තබනු ලැබූ පිරිවැටුම් බද්දෙහි මුදල හෝ එහි කොටිස්
පැහැර හරිනු ලැබූ ලෙස සලකනු නොලැබිය යුතු ය. ''; තවද
(2) ඒ වගන්තිය අන්තිමට පහත දැක්වෙන උපවගන්ති එකතු
කිරීමෙන් :-

" (12) අභියාචනයක් අවසාන වශයෙන් තීරණය කරනු
ලැබීම මත හෝ කොමසාරිස් ජනරාල්වරයා විසින් කරනු
ලැබූ නියමයක් මත (1) වන උපවගන්තිය යටතේ කල්
තබනු ලැබූ යම් පිරිවැටුම් බද්දක් ගෙවිය යුතු වන අවස් ථා
වක, හෝ මුල් තක් සේ රුවෙන් අයකරනු ලැබූ පිරිවැටුම්
බද්ද වැඩි කරනු ලැබූ අවස් ථාවක, එවැනි යම් පිරිවැටුම්
බද්දක් හෝ පිරිවැටුම් බද්ද්දෙහි ශේෂය ගෙවිය යුත්තේ
යම් දිනයක ද නැතහොත් ඊට පෙරද, ඒ දිනය නියම
කෙරෙන ලියවිල්ලකින් වූ දැන්වීමක් කොමසාරිස්
ජනරාල්වරයා විසින් අභියාචකට දෙනු ලැබිය යුතු ය. එසේ
ගෙවනු නොලැබූ යම් පිරිවැටුම් බද දක් පැහැර හරිනු ලැබ්
ලෙස සලකනු ලැබිය යුතුය.

(13) යම් තක් සේ රුවකට විරුද ධව අභියාචනයක් කර
ඇත්තා වූ අවස්ථාවක සහ තක් සේරුව පිළිබඳ දැන්වීමෙහි
සඳහන් යම් පිරිවැටුම් බද්දක් ගෙවීම (1) වන උපවගන්
තිය යටතේ කල්තබා ඇත්තා වූ අවස්ථාවක, ඒ අභියාචනය
සම්බන්ධයෙන් පරීක්ෂණයක් අතරතුර හෝ ඒ අභියාව
නය විභාග කිරීමේ දී ඒ තක් සේරුව සම්බන්ධයෙන් පිරි
වැටුම් බද්ද වශයෙන් යම් මුදලක් ගෙවිය යුතු බවට හෝ
ගෙවිය යුතු විය හැකි බවට අභියාවක එකග වෙතොත්,
කොමසාරිස් ජනරාල්වරයා විසින්, අභියාචකට දෙනු ලබන
ලියවිල්ලකින් වූ දැනවීමක් මඟින්, එම දැන් වීමෙහි
සඳහන් දින හෝ ඊට පෙර ඒ මුදල ගෙවීමට විධාන කරනු
ලැබිය හැකි ය. එසේ ගෙවනු නොලැබුවා වූ යම් මුදලක්
පැහැර හරිනු ලැබූ සේ සලකනු ලැබිය යුතු ය. ''.

9. ප්‍රධාන ප්‍රඥප්තියේ 20 වන වගන්තියේ 'පිරිවැටුම් බද්ද "
යන වචන සිට '' අවසානාත්මක හා තීරණාත්මක විය යුතුය."
යන වචන තෙක් වූ සියලු වචන ඉවත් කොට, ඒ වෙනුවට පහත
දැක්වෙන කොටස ආදේශ කිරීමෙන් ඒ වගන්තිය මෙයින් සංශෝ
ධනය කරනු ලැබේ:-

'' (20) පිරිවැටුම් බද්ද සම්බන්ධයෙන් තක්සේරුවකට විරුද්ධව
මේ පනතේ නියමිත කාල සීමාව තුළ වලංගු අභියාචනයක් ඉදිරි
පත' කරනු ලැබ නොමැති අවස්ථාවක, හෝ ඒ බද්දේ ප්‍රමාණය
සම්බන්ධයෙන් 17 වන වගන්තියේ (5) වන උපවගන්තිය
යටතේ එකඟ වී ඇති අවස්ථාවක, හෝ අභියාචනයේ දී නිශ්චය
කරනු ලැබ ඇති අවස්ථාවක, හෝ අභියාචනයේ දී, අවස්ථා
වෝචිත පරිදි, කරන ලද හෝ එකග වන ලද හෝ අඩු කරන ලද
හෝ වැඩි කරන ලද හෝ ස්ථිර කරන ලද තක්සේරුව ඒ බද්දේ
ප්‍රමාණය සම්බන්ධයෙන් මේ පනතෙ' සියලු කාර්ය සඳහා අවසා
නාත්මක හා තීරණාත්මක විය යුතු ය. ".

10. ප්‍රධාන ප්‍රඥප්තියේ 29 වන වගන්තියට ඉක්බිතිව
දැක්වෙන වගන්තිය ඇතුළත් කරනු ලබන අතර, එය ඒ ප්‍රඥප්
තියෙ 29 අ වගන්තිය වශයෙන් බලාත්මක විය යුතුය:-

29 අ. යම් තැනැත්තකු විසින් ගෙවිය යුතු පිරි
චැටුම් බද්දෙහි ප්‍රමාණය අඩු කරන්නා වූ හෝ අඩු
කිරීමේ ප්‍රතිඵලය ගෙන දෙනු ලැබිය හැකි යම් ගනු
දෙනුවක් හෝ බැහැර කිරීමක් කෘතිම බව හෝ
ව්‍යාප් බව සහ යම් ගනු දෙනුවක් හෝ බැහැර කිරී
මක් ඇත්ත වශයෙන් ම, ක්‍රියාත් මක කරනු නො
ලබන බව තක්සේ රුකරුගේ මතය වන අවස් ථා
වක, එවැනි යම් ගනු දෙනුවක් හෝ බැහැර කිරීමක්
ඔහු විසින් සලකනු නොලැබිය හැකි අතර, ඒ
අනුව ඒ ගනුදෙනුවට හෝ බැහැර කිරීමට අදාළ
පාර්ශවයන් තක් සේරු කළ හැකිය.

මේ වගන්තියෙහි " බැහැර කිරීම " යන්නට යම්
භාරයක්, ප්‍රදානයක්, ප්‍රතිඥාවක්, ගිවිසුමක්
සැකැස්මක් ඇතුළත වේ "

11. ප්‍රධාන ප්‍රඥප්තියේ 32 වන වගන්තිය පහත දැක්වෙන පරිදි ප්‍රධාන
මෙයින් සංශෝධනය කරනු ලැබේ:-

(4) ඒ වගන්තියේ (2) වන උපවගන්තිය ඉවත් කොට ඒ වෙනු සංශෝධනය
වට පහත දැක්වෙන උපවගන්තිය ආදේශ කිරීමෙන් :-

"(2) පැහැර හරිනු ලැබ ඇති පිරිවැටුම් බද්ද පැහැර
හරින්නා මත කරන ලද තක් සේ රුවක්
නම්, සහ පැහැර හරින්නා විසින් ඒ තක් සේ රුවට විරුද්
ධව වලංගු අභියාචනයක් ඉදිරිපත් කරනු ලැබ නොමැති
නම්, හෝ පැහැර හරින්නා විසින් සපයන ලද වාර්තාවකට
අනුකූලව ගෙවිය යුතු යම් මුදලක් සම්බන්ධයෙන් නම්
පැහැර හරින්නා විසින්, ඒ දැන්වීමේ දින සිට දින තිහක්
ඇතුළත, අය කරනු ලැබූ බද්ද සම්බන්ධයෙන් කොම
සාරිස් ජනරාල්වරයා වෙත විරෝධතාවයක් ඉදිරිපත් කරනු
ලැබිය හැකි ය. තවද, 20 වන වගන්තියෙහි විධිවිධානවල
කුමක් සඳහන් වුව ද කොමසාරිස් ජනරාල්වරයා විසින් ඒ
විරෝධතා සලකා බලා ඒ පිළිබඳව ස්වකීය තීරණය දෙනු
ලැබිය යුතු අතර, ඒ තීරණය අවසානාත්මක විය යුතුය.
( 2 ) ඒ වගන්තියේ (3) වන උපවගන්තිය ඉවත් කිරීමෙන්.

12. ප්‍රධාන ප්‍රඥප්තියේ 36 වන වගන්තියේ (1) වන උපවගන්
තියෝ " යම් තැනැත්තකු සම්බන්ධයෙන් තක්සේරු කරනු ලැබූ ''
යන වචන වෙනුවට '' යම් තැනැත්තකු විසින් ගෙවිය යුතු '' යන
වචන අදේශ කිරීමෙන් ඒ වගන්තිය මෙයින් සංශෝධනය කරනු
ලැබේ.

13. ප්‍රධාන ප්‍රඥප්තියේ 44 වන වගන්තියේ නිෂ්පාදකයකු
නොවන " යන වචන වල සිට '' තමා එළඹුනු '' යන වචන දක්වා වූ
සියලු වචන ඉවත් කොට ඒ වෙනුවට " සෑම තැනැත්තකු විසින් ම,
තම ව්‍යාපාරය පවත්වාගෙන යාමේ දී තමා එළඹුනු, 46 වන වගන්
තියෙ (2) වන උපවගන්තියේ සඳහන් ගනුදෙනුවක් නොවන "
යන වචන සහ ඉලක් කම් ආදේශ කිරීමෙන් ඒ වගන්තිය මෙයින්
සංශෝධනය කරනු ලැබේ.

14. ප්‍රධාන ප්‍රඥප තියේ 46 වන වගන්තියට ඉක්බිති ව ම, පහත
දැක්වෙන ශීර්ෂය ඇතුළත් කිරීමෙන් ප්‍රධාන ප්‍රඥප්තිය
සංශෝධනය කරනු ලැබේ:-

XIV අවන පරිච්ඡේදය
බැර සහ ආපසු ගෙවීම් ".

15. ප්‍රධාන ප්‍රඥප්තියේ 47 වන වගන්තියෙ " ලියා පදිංචි කළ
සාදන්නකු විසින් එම කාර්තුව සඳහා " යන වචන වෙනුවට '' ලියා
පදිංචි කළ සාදන්නා විසින්, ඒ සෑදීමේ ව්‍යාපාරය සම්බන්ධයෙන්
ඒ වගන්තිය එම කාර්තුව සඳහා " යන වචන ආදේශ කිරීමෙන්
මෙයින් සංශෝධනය කරනු ලැබේ.

16. ප්‍රධාන ප්‍රඥප්තියේ 50 වන වගන්තියේ (4) වන උපවගන්
තිසේ (iv) වන ඡේදය ඉවත් කොට ඒ වෙනුවට පහත දැක්වෙන
ඡේදය ආදේශ කිරීමෙන් ඒ වගන්තිය මෙයින් සංශෝධනය කරනු
ලැබේ:-

(iv) ප්‍රසංගකරුවකුගේ හෝ කලා ශිල් පියකුගෙ සේවාවන්
සැලසීම සඳහා වූ ගිවිසුමක් ඇතුළු එහෙත් සේවා නියුක්ති ගිවිසු
මක් නොඇතුළු සේවය සැලසීම සඳහා වූ යම් ගිවිසුමක්
අදහස් වේ. ''.

17. ප්‍රධාන ප්‍රඥප්තියේ 53 වන වගන්තියේ " මහෙස්ත්‍රාත් වර
යකු ඉදිරියෙහි '' යන වචන සිට " යටත්විය යුතු ය" දක්වා වූ සියලු
වචන ඉවත් කොට ඒ වෙනුවට පහත දැක්වෙන කොටස ආදේශ
කිරීමෙන් ඒ වගන්තිය මෙයින් සංශෝධනය කරනු ලැබේ:-
'' මහෙස්ත්‍රාත්වරයකු ඉදිරියෙහි පැවැත්වෙන ලඝු නඩු විභාගය
කින් පසුව වරදකරු කරනු ලැබූ විට 9 වන වගන්තිය යටතේ
නිකුත් කරන ලද දැන්වීමක නියමයන් අනුව කටයුතු කිරීමට
පැහැර හැරීමේ වරදක් සම්බන්න්ධයෙන් වන විට රුපියල් පනස්
දහසක් නොඉක්මවන දඩයකට හෝ මාස හයක් නොඉක්මවන
කාලයක් දෙයාකාරයෙන් එක් ආකාරයක බන්ධනාගාරගත කරනු
ලැබීමට හෝ ඒ දඩය හා බන්ධනාගාරගත කිරීම යන දඬුවම්
දෙකටම සහ වෙනත් යම් වරදක් සම්බන්ධයෙන් වන විට රුපියල්
පන්දහසක් නොඉක්මවන දඩයකට හෝ මාස හයක් නොඉක්ම
වන කාලයක දෙයාකාරයෙන් එක් ආකාරයක බනධනගාරගත
කරනු ලැබීමට හෝ ඒ දඩය හා බන්ධනාගාරගත කිරීම යන දඬුවම්
දෙකටම හෝ ඔහු යටත් විය යුතු ය.”.

18. ප්‍රධාන ප්‍රඥප්තියේ 59 වන වගන්තිය
පරිදි මෙයින් සංශෝධනය කරනු ලැබේ:-
පහත දැක්වෙන

(4) “ තක්සේරුකරු '' යන්නෙහි අර්ථකථනය ඉවත් කොට, ඒ
වෙනුවට පහත දැකක්වෙන අර්ථ කථනය ආදේශ
කිරීමෙන් :-

'' තක් සේරුකරු යන්නෙන් 1979 අංක 28 දරන දේ ශීය
ආදායම් පනතේ කාර්ය සඳහා පත් කරන ලද
දේශීය ආදායම් තක් සේ රුකරුවකු අදහස වන
අතර, ඒ පනතේ කාර්ය සඳහා පත කරන ලද
දේශීය ආදායම් ජ්‍යෙෂ්ඨ තක් සේරුකරුවකු ඊට
ඇතුළත් වේ. ".

(2) '' බලයලත් නියෝජිතයා " යන්නෙහි අර්ථ කථනයේ (2)
වන ඡේදය ඉවත් කොට, ඒ වෙනුවට පහත දැක්වෙන
ඡේදය ආදේශ කිරීමෙන් :-

" (2) බලය දීමට අදාළ යම් කාරණා සම්බන්ධයෙන්
පනතේ කාර්ය සඳහා තමා වෙනුවෙන් ක්‍රියා කිරීම
පිණිස තැනැත්තකු විසින් කලින් කල ලියවිල්ල
කින් බලය දෙනු ලැබුවා වූ ද 1979 අංක 28 දරන
දේශීය ආදායම් පනතේ කාර්ය සඳහා කොමසාරිස්
ජනරාල් වරයා විසින් අනුමත කරනු ලැබුවා වූ ද
යම් පුද්ගලයෙක් අදහස් වේ; 

(3) " සමාගම " යන්නෙහි අර්ථ කථනයේ '' අදහස් වේ; " යන
වචනය වෙනුවට '' අදහස් වන අතර, රාජ්‍ය සංස්ථාවක් ද
ඊට ඇතුළත් වේ. '' යන වචන ආදේශ කිරීමෙන්; තවද

(4) “ තැනැත්තා '' යන්නෙහි අර්ථ කථනයේ " පුද්ගල මණ්ඩල
යක් ඇතුළත් වේ '' යන වචන වෙනුවට " පුද්ගල මණ්ඩල
යක් හෝ යම් ආණ්ඩුවේ දෙපාර්තමේන්තුවක් ඊට
ඇතුළත් වේ; යන වචන ආදේශ කිරීමෙන්